
 A V I Z 

 asupra  proiectului  de Lege
 privind  comerţul electronic
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind comerţul electronic, trimis cu adresa nr.330 din 11 iunie 2001, înregistrată sub nr.758/XVIII/11 din  11 iunie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai  sus, în şedinţa din 13 iunie 2001.



Membrii comisiei au examinat proiectul de lege şi expunerea de motive. 



În urma dezbaterilor, cu majoritate de voturi, s-a hotărât avizarea  favorabilă a proiectului de lege, cu recomandarea ca la dezbaterea în fond, Comisia pentru tehnologia  informaţiei şi comunicaţiilor să ţină seama de observaţiile şi propunerile de tehnică legislativă formulate de Consiliul Legislativ în avizul  nr.421/14.05.2001.
În raport de obiectul şi conţinutul său, proiectul de lege face parte din categoria legilor  organice.

                       PREŞEDINTE,                                        SECRETAR, 

     dr. Ionel Olteanu                                   Carmen Dumitriu

     red.consilier
 Dumitra Diaconu

